stanford-oval/wikipedia huggingface dataset:
Asfaltti
Asfalttipäällysteet

Keinotekoinen asfaltti, asfalttipäällyste, on rakennusmateriaali, joka valmistetaan murskeen, mineraaliyhdisteiden, hiekan ja bitumin seoksesta. Sitä käytetään muun muassa teiden ja lentokenttien kiitoteiden päällystykseen. Päällysteeseen kelpaavalla murskeen kiviaineksella on tarkat laatuvaatimukset, mutta usein murske saadaan lähialueilta – siksi Maarianhaminan kadut ovat punaisia (punaisen graniittimurskeen takia). Nykyisin bitumi voidaan myös värjätä, näin on tehty esimerkiksi Helsingin punaisten pyöräteiden tapauksessa.
Asfalttipäällysteitä on monia eri laatuja, yleisin on pihojen, katujen ja teiden päällystyksessä käytettävä asfalttibetoni (AB). Asfalttibetonin tyypillinen kerrospaksuus Suomessa on 5 senttimetriä. Yhdysvalloissa ja Kanadassa pääteiden kerrospaksuus on vähintään 10 senttimetriä. Bitumimäärä ja käytettävän kiviaineksen raekoko vaikuttavat asfalttibetonin kulutuskestävyyteen ja pinnan sileyteen. Kiviaineksen väri vaikuttaa päällysteen väriin ja massaan voidaan myös lisätä väripigmenttiä. Asfalttibetonin pintaan voidaan lisäksi liimata bitumilla ohut värillinen murskekerros, jolloin saadaan sirotepintaus (SP). Avoin asfaltti (AA) läpäisee vettä paremmin kuin tavallinen asfaltti, sitä käytetään muun muassa pelikenttien päällysteenä. Valuasfaltti (VA) on asfalttibetonia tiiviimpi ja sileämpi päällyste, sileys saattaa ilmetä myös haitallisena liukkautena. Valuasfaltin alla pitää olla toinen sidottu päällyste, kuten asfalttibetoni, betoni tai öljysora. Valuasfalttia käytetään teille muodostuvien ajourien, kuoppien ja roudan aiheuttamien halkeamien paikkaukseen, sitä ei tiivistetä. Sitä voidaan käyttää myös koko vanhan pinnan päällystämiseen uudelleen. Tyypillisesti valuasfalttikerros on paksuudeltaan 2–4 senttimetriä.
Asfalttipäällysteet > Valmistus ja levittäminen päällystekäyttöön

Asfaltti valmistetaan erityisillä laitteilla, joissa kiviaines (runkoaine), bitumi (sideaine) ja tarpeelliset lisäaineet yhdistetään. Kiviaineksen laadulla, raekoolla ja raekokojen jakautumalla muutetaan myös asfaltin pinta- ja kesto-ominaisuuksia. Kiviaines kuumennetaan kuumennusrummussa ja sekoitetaan juoksevaksi lämmitettyyn bitumiin sekä muihin tarvittaviin aineisiin. Sekoitettu asfaltti lasketaan kuorma-auton lavalle, jolloin sen lämpötila on vielä noin 160 astetta.
Viime vuosina asfaltin kuljetuksessa ovat yleistyneet puolipyöreät lavat, joita käytettäessä asfalttimassan lajittuminen kuljetuksen aikana on vähäisempää. Levityskoneella asfaltti levitetään ja tasataan halutulle pinnalle. Kerroksen paksuus uudelleenpinnoituksessa on tyypillisesti 90–120 kg/m² eli 4–5 cm. Lopuksi asfaltti tiivistetään jyrällä, jolloin rakenteen kestävyys paranee.
Hiljainen asfaltti

Niin kutsuttu hiljainen asfaltti on pienirakeisempaa, joustavampaa ja huokoisempaa kuin normaali asfaltti. Nämä ominaisuudet vähentävät rengasmelua. Uutena hiljainen asfaltti on 4–6 desibeliä normaalipäällystettä hiljaisempi, ja yhden vuoden jälkeen ero vakiintuu 3–4 desibeliin. Kolmen desibelin ero tarkoittaa sitä, että ääniteho puolittuu.
Hiljainen asfaltti sopii parhaiten teille, joilla liikenteen nopeus on 40–80 kilometriä tunnissa. Auton renkaiden ja päällysteen kosketuksesta syntyvä rengasmelu on suurin yksittäinen melunlähde, kun auton nopeus ylittää 40 kilometriä tunnissa. Kuorma-autoilla vastaava nopeusraja on 50 kilometriä tunnissa.
Hiljaisen asfaltin hinta on noin puolitoistakertainen karkeampaan päällysteeseen verrattuna ja se kuluu tavallista asfalttia nopeammin. Sitä ei tarvitse kuitenkaan levittää yhtä paksua kerrosta.
Asfalttiteiden ylläpito

Leedsin yliopisto on kehittänyt lentävää droonia, joka 3D-tulostaa asfalttia päällysteeseen syntyneeseen halkeamaan.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoa asfaltista NCC – Nordic Construction Company. Viitattu 2.3.2019.
PANK ry Päällystealan neuvottelukunta ry. Viitattu 2.3.2019.
Ferris, Robert: Visit The World's Largest Lake Made Of Asphalt Business Insider.  17.5.2013. Viitattu 2.3.2019 (englanniksi).
Nag, Oishimaya Sen: The Five Natural Asphalt Lake Areas In The World WorldAtlas.com.  29.10.2018. Viitattu 2.3.2019 (englanniksi).
Asphalt Origins Rock Binders, Inc. A Revolutionary Asphalt Binder. Viitattu 2.3.2019 (englanniksi).
History of Asphalt National Asphalt Pavement Association. Viitattu 2.3.2019 (englanniksi).
Helsingin kadut uudenaikaisiksi, Suomen Kuvalehti, 13.09.1930, nro 37, s. 24, Kansalliskirjaston digitaaliset aineistot
Tien päällystämistä asfaltilla.
Asfaltointia.
Asfalttiasema.
Bob Sauvé

| Bob Sauvé> Henkilötiedot |
| --- | --- |
Syntynyt: 17. kesäkuuta 1955 (ikä 69) Sainte-Geneviève, Quebec, Kanada
Kansalaisuus:   Kanada
Jääkiekkoilija
Pelipaikka:  maalivahti
Hanska:  vasen
Pituus:  173 cm
Paino:  75 kg
Pelaajaura
Pääsarjaura:  1976–1989
Seurat:  Buffalo Sabres Detroit Red Wings Chicago Blackhawks New Jersey Devils
NHL-varaus:  17. varaus, 1975 Buffalo Sabres
Robert F. "Bob" Sauvé (17. kesäkuuta 1955 Sainte-Geneviève, Quebec, Kanada) on entinen kanadalainen jääkiekkomaalivahti ja nykyinen pelaaja-agentti.
Ura

Sauvén menestyttyä juniorisarjoissa Buffalo Sabres varasi hänet vuonna 1975 ensimmäisellä kierroksella. Yhteensä Sauvé oli 17. varaus. 1975 Sabres varasi kolme maalivahtia, joista Sauvé ja Don Edwards olivat kuuluisimpia. Sauvé pelasi Sabresissa neljä ottelua kaudella 1976–1977 viettäen silti suurimman osan kaudesta AHL:ssä Rod Island Redissä, joka tunnetaan nykyisin nimellä Hartford Wolf Pack. Edwards oli alun alkaen menestyksekkäämpi heistä kahdesta. Seuraavana kautena Sauvé vietti aikaa Hershey Bearsin joukkueessa pelaten kaksitoista ottelua Sabresissa.
Kauden 1979–1980 alkaessa Sauvé teki hyviä tuloksia harjoitusleireillä. Hänen sormensa kuitenkin murtui ja hän joutui aloittamaan kauden Hersheyssä. Kun Edwards joutui jäämään sivuun, Sauvé kutsuttiin Buffaloon, jonne mies myös jäi. Sauvé ja Edwards tekivät erinomaista työtä Sabresin maalilla ja he voittivatkin kauden päätyttyä Vezina Trophyn.
2. joulukuuta 1981 Sauvé myytiin Detroitiin, mutta hän palasi Sabresiin 1. kesäkuuta 1982 vapaana pelaajana. Edwars oli myyty Calgary Flamesille. Sauvén maalivahtiparina oli nuori Tom Barrasso kauden 1983–1984 ja kauden päätyttyä miehet jakoivat William M. Jennings Trophyn. Nopeasti Barrasso haastoi Sauvén ykkösmaalivahdin paikasta vahvoilla otteillaan ja Sauvé myytiin Chicago Black Hawksiin. Vaihdossa Sabres sai Black Hawksin kolmannen kierroksen varausvalinnan vuodelta 1986. Chicagossa Sauvé pelasi kaksi kautta ja liittyi New Jersey Devilsiin vapaana pelaajana 10. heinäkuuta 1987. Pelattuaan kaksi kautta Devilsissä, Sauvé ilmoitti vetäytyvänsä eläkkeelle selkäongelmien takia.
Muuta

Sauvén nuorempi veli, hyökkääjä Jean-François Sauvé, pelasi myös Sabresissa. Myös hänen poikansa Philippe Sauvé on pelannut maalivahtina NHL:ssä sekä nykyään Euroopassa.
| 0 | 1 | 2 |
| --- | --- | --- |
| Edeltäjä: Ken Dryden & Michel Larocque | Vezina Trophyn voittaja 1980 (yhdessä Don Edwardsin kanssa) | Seuraaja: Denis Herron, Michel Larocque, Richard Sevigny |
| 0 | 1 | 2 |
| --- | --- | --- |
| Edeltäjä: Pat Riggin & Al Jensen | William M. Jennings Trophyn voittaja 1985 (yhdessä Tom Barrasson kanssa) | Seuraaja: Bob Froese & Darren Jensen |
Belgian Grand Prix 1985

|  Belgian Grand Prix 1985  |
| --- | --- |
 13. osakilpailu 16 osakilpailusta kaudella 1985. 
Päivämäärä:  15. syyskuuta 1985
Sijainti:  Circuit de Spa-Francorchamps, Belgia
Ratatyyppi:  moottorirata
Radan pituus:  6,968 km
Sää:   Epävakainen
Paalupaikka
Kuljettaja:   Alain Prost   (McLaren)
Paaluaika:  1.55,306
Palkintokoroke
Voittaja:   Ayrton Senna   (Lotus)
Toinen:   Nigel Mansell   (Williams)
Kolmas:   Alain Prost   (McLaren)
Nopein kierros
Kuljettaja:   Alain Prost   (McLaren)
Kierrosaika:  2.01,730 (kierroksella 38)
Belgian Grand Prix 1985 oli Formula 1 -sarjan osakilpailu, joka ajettiin 15. syyskuuta 1985 Spa-Francorchamps'n radalla. Kilpailun voitti Lotus-tallin Ayrton Senna. Kilpailun kärkiviisikossa kaikki olivat tai tulivat joskus olemaan maailmanmestareita. Kilpailu ajettiin epävakaisissa olosuhteissa: rata oli täysin märkä kilpailun alkaessa, mutta kuivui nopeasti ajolinjan osalta. Kilpailun puolivälissä rata kastui pienen sadekuuron jälkeen, mutta kuivui jälleen loppua kohti.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 12 |  Ayrton Senna | Lotus-Renault | 43 | 1:34'19.893 | 2 | 9 |
| 2 | 5 |  Nigel Mansell | Williams-Honda | 43 | + 28.422 | 7 | 6 |
| 3 | 2 |  Alain Prost | McLaren-TAG | 43 | + 55.109 | 1 | 4 |
| 4 | 6 |  Keke Rosberg | Williams-Honda | 43 | + 1'15.290 | 10 | 3 |
| 5 | 7 |  Nelson Piquet | Brabham-BMW | 42 | + 1 krs. | 3 | 2 |
| 6 | 16 |  Derek Warwick | Renault | 42 | + 1 krs. | 14 | 1 |
| 7 | 17 |  Gerhard Berger | Arrows-BMW | 42 | + 1 krs. | 8 |   |
| 8 | 8 |  Marc Surer | Brabham-BMW | 42 | + 1 krs. | 12 |   |
| 9 | 25 |  Philippe Streiff | Ligier-Renault | 42 | + 1 krs. | 18 |   |
| 10 | 18 |  Thierry Boutsen | Arrows-BMW | 40 | + 3 krs. | 9 |   |
| 11 | 26 |  Jacques Laffite | Ligier-Renault | 38 | Onnettomuus | 17 |   |
| 12 | 29 |  Pierluigi Martini | Minardi-Motori Moderni | 38 | + 5 krs. | 24 |   |
| 13 | 3 |  Martin Brundle | Tyrrell-Renault | 38 | + 5 krs. | 21 |   |
| NC | 24 |  Huub Rothengatter | Osella-Alfa Romeo | 37 | Ei sijoitusta | 23 |   |
| Kesk. | 22 |  Riccardo Patrese | Alfa Romeo | 31 | Moottori | 15 |   |
| Kesk. | 23 |  Eddie Cheever | Alfa Romeo | 26 | Vaihdelaatikko | 19 |   |
| Kesk. | 15 |  Patrick Tambay | Renault | 24 | Vaihdelaatikko | 13 |   |
| Kesk. | 19 |  Teo Fabi | Toleman-Hart | 23 | Kaasu | 11 |   |
| Kesk. | 11 |  Elio de Angelis | Lotus-Renault | 17 | Turbo | 9 |   |
| Kesk. | 30 |  Christian Danner | Zakspeed | 16 | Vaihdelaatikko | 22 |   |
| Kesk. | 9 |  Philippe Alliot | RAM-Hart | 10 | Onnettomuus | 20 |   |
| Kesk. | 28 |  Stefan Johansson | Ferrari | 7 | Ulosajo | 5 |   |
| Kesk. | 20 |  Piercarlo Ghinzani | Toleman-Hart | 7 | Onnettomuus | 16 |   |
| Kesk. | 27 |  Michele Alboreto | Ferrari | 3 | Kytkin | 4 |   |
Muuta

Paalupaikka: Alain Prost – 1'55.306
Nopein kierros: Alain Prost – 2'01.730 kierroksella 38
Kilpailu piti alun perin järjestää 2. kesäkuuta, mutta kuumuudesta aiheutuneen uuden radan pinnan rikkoutumisen takia se siirrettiin syyskuulle.
Kolmelle kuljettalle sattui onnettomuus.
Kilpailu nähtiin Suomessa TV2:lla koosteena selostajina Matti Kyllönen ja Juha Varjosaari. Kilpailu olisi alun perin nähty 2.6.1985 TV1:llä selostajana Juha Jokinen ,mutta kilpailu peruttiin ja ajettiin vasta 15.9.1985. Siihen mennessä kanava oli vaihtunut TV2:lle.
Helsingin Sanomat 15.9.1985
Belgian Grand Prix 1988

|  Belgian Grand Prix 1988  |
| --- | --- |
 11 osakilpailu 16 osakilpailusta kaudella 1988. 

Päivämäärä:  28. elokuuta 1988
Rata:  Circuit de Spa-Francorchamps
Sijainti:  Spa, Belgia
Ratatyyppi:  Moottorirata
Radan pituus:  6,940 km
Kilpailun pituus:  43 kierrosta, 298,420 km
Sää:   Pilvinen, lämmin, kuiva
Paalupaikka
Kuljettaja:   Ayrton Senna   (McLaren)
Paaluaika:  1.53,718
Palkintokoroke
Voittaja:   Ayrton Senna   (McLaren)
Toinen:   Alain Prost   (McLaren)
Kolmas:   Ivan Capelli   (March)
Nopein kierros
Kuljettaja:   Gerhard Berger   (Ferrari)
Kierrosaika:  2.00,772 (kierroksella 10)
Belgian Grand Prix 1988 oli Formula 1 -sarjan osakilpailu, joka ajettiin 28. elokuuta 1988 Spa-Francorchamps'n radalla Belgiassa. Kilpailun voitti paalupaikalta lähtenyt Ayrton Senna.
Molempien Benettonien hylkäys vääränlaisen polttoaineen takia virallistettiin vasta kauden päätyttyä, joten monissa julkaisuissa heidät on listattu sijoille kolme ja neljä.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 12 |  Ayrton Senna | McLaren-Honda | 43 | 1:28:00.549 | 1 | 9 |
| 2 | 11 |  Alain Prost | McLaren-Honda | 43 | + 30.470 | 2 | 6 |
| 3 | 16 |  Ivan Capelli | March-Judd | 43 | + 1:15.768 | 14 | 4 |
| 4 | 1 |  Nelson Piquet | Lotus-Honda | 43 | + 1:23.628 | 9 | 3 |
| 5 | 17 |  Derek Warwick | Arrows-Megatron | 43 | + 1:25.355 | 10 | 2 |
| 6 | 18 |  Eddie Cheever | Arrows-Megatron | 42 | + 1 krs. | 11 | 1 |
| 7 | 5 |  Martin Brundle | Williams-Judd | 42 | + 1 krs. | 12 |   |
| 8 | 36 |  Alex Caffi | Dallara-Ford | 42 | + 1 krs. | 15 |   |
| 9 | 30 |  Philippe Alliot | Larrousse-Ford | 42 | + 1 krs. | 16 |   |
| 10 | 14 |  Philippe Streiff | AGS-Ford | 42 | + 1 krs. | 18 |   |
| 11 | 26 |  Stefan Johansson | Ligier-Judd | 39 | Moottori | 20 |   |
| 12 | 3 |  Jonathan Palmer | Tyrrell-Ford | 39 | Kaasu | 21 |   |
| 13 | 10 |  Bernd Schneider | Zakspeed | 38 | Vaihdelaatikko | 25 |   |
| DSQ | 20 |  Thierry Boutsen | Benetton-Ford | 43 | Hylätty | 6 |   |
| DSQ | 19 |  Alessandro Nannini | Benetton-Ford | 43 | Hylätty | 7 |   |
| Kesk. | 31 |  Gabriele Tarquini | Coloni-Ford | 36 | Ohjaus | 22 |   |
| Kesk. | 27 |  Michele Alboreto | Ferrari | 35 | Moottori | 4 |   |
| Kesk. | 6 |  Riccardo Patrese | Williams-Judd | 30 | Moottori | 5 |   |
| Kesk. | 15 |  Mauricio Gugelmin | March-Judd | 29 | Ulosajo | 13 |   |
| Kesk. | 9 |  Piercarlo Ghinzani | Zakspeed | 25 | Öljyvuoto | 24 |   |
| Kesk. | 2 |  Satoru Nakajima | Lotus-Honda | 22 | Moottori | 8 |   |
| Kesk. | 21 |  Nicola Larini | Osella | 14 | Polttoaineen syöttö | 26 |   |
| Kesk. | 28 |  Gerhard Berger | Ferrari | 11 | Suihkutus | 3 |   |
| Kesk. | 29 |  Yannick Dalmas | Larrousse-Ford | 9 | Moottori | 23 |   |
| Kesk. | 22 |  Andrea de Cesaris | Rial-Ford | 2 | Onnettomuus | 19 |   |
| Kesk. | 25 |  René Arnoux | Ligier-Judd | 2 | Onnettomuus | 17 |   |
| DNQ | 24 |  Luis Pérez Sala | Minardi-Ford |   |  |  |   |
| DNQ | 23 |  Pierluigi Martini | Minardi-Ford |   |  |  |   |
| DNQ | 33 |  Stefano Modena | Euro Brun-Ford |   |  |  |   |
| DNQ | 4 |  Julian Bailey | Tyrrell-Ford |   |  |  |   |
Lähde:
Muuta

Paalupaikka: Ayrton Senna – 1:53.718
Nopein kierros: Gerhard Berger – 2:00.772 kierroksella 10
Bjørnar Neteland

Bjørnar Neteland (s. 20. toukokuuta 1991) on norjalainen alppihiihtäjä, joka edustaa Fana IL -seuraa.
Alppihiihdon MM-kilpailuissa Sankt Moritzissa 2017 Neteland sijoittui alppiyhdistetyssä 16:nneksi, supersuurpujottelussa 25:nneksi ja suurpujottelussa 26:nneksi. Hän kilpaili alppihiihdon maailmancupissa ensimmäisen kerran Kvitfjellissä helmikuussa 2014. Ensimmäiset maailmancupin pisteensä hän saavutti samassa paikassa vuotta myöhemmin maaliskuussa 2015 oltuaan supersuurpujottelussa 28:s. Parhaimmillaan hän on ollut maailmancupissa 16:s Kvitfjellin supersuurpujottelussa helmikuussa 2017.
Bradingin rautatieasema

Bradingin rautatieasema on rautatieasema Bradingissä Wightsaarella, Ryden ja Shanklinin välisellä Island Linella. Asemalle liikennöi Island Line Trains.
Asemaa käytti 45 848 matkustajaa kaudella 2017–2018.
Bolaris

Bolaris on suomalainen pallonmuotoinen mekaaninen pulma, jota valmistetaan Fiskarsin ruukissa.
Erilaiset pallot

Harmaa-pallossa sävyt järjestetään vyöhykkeittäin tummuus-vaaleus-järjestykseen, (ikäsuositus 6+)
Vastaväripallossa taas on kaikki värit, niin että vastavärit ovat pallon vastakkaisella puolella ja vaaleat sävyt valkoisen ja tummat sävyt mustan kulman ympärillä; värisävyt vaihtuvat pienin portain, harmonisesti pallon ympäri. Eli tavallaan kolmiulotteinen väriympyrä. (ikäsuositus 10+)
Dominossa taas pitää saada neliöpalojen pisteluvut (1–4) täsmäämään vierekkäisten palojen pistelukuihin, niin että muodostuu katkeamaton dominopalojen ketju pallon yli ja ympäri. (ikäsuositus 8+)
Maailma-pallossa on maapallo avaruudesta nähtynä, osittain pilvien peittämänä; ratkaisu tapahtuu maan ja mantereiden muotojen sekä pilvikuvioiden avulla. Maailma-pallossa kuvio jatkuu pinnan alla, eli liikkuvien neliöpalojen alla, jolloin maanalaiset ja merenpohjan maisemat näkyvät.
Aiheesta muualla

Bolaris-pulmapallon verkkosivut (Arkistoitu – Internet Archive)
Bjørnson

Bjørnson on seuraavien henkilöiden sukunimi:
Bjørn Bjørnson (1859–1942), norjalainen näyttelijä ja teatterinjohtaja
Bjørnstjerne Bjørnson (1832–1910), norjalainen Nobel-palkittu kirjailija
Karoline Bjørnson (1835–1934), norjalainen näyttelijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Brad McCrimmon

| Brad McCrimmon |
| --- | --- |
 Brad McCrimmon vuonna 1979
Henkilötiedot
Syntynyt: 29. maaliskuuta 1959 Dodsland, Saskatchewan
Kuollut: 7. syyskuuta 2011 (52 vuotta) Jaroslavl, Venäjä
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  91 kg
Pelaajaura
Pääsarjaura:  1979–1997
Seurat:  Brandon Wheat Kings (WHL) Boston Bruins (NHL) Philadelphia Flyers (NHL) Calgary Flames (NHL) Detroit Red Wings (NHL) Hartford Whalers (NHL) Phoenix Coyotes (NHL)
NHL-varaus:  15. varaus, 1979 Boston Bruins
Valmennusura
Vuodet:  1997-2012
Seurat:  New York Islanders (NHL) Saskatoon Blades (WHL) Calgary Flames (NHL) Atlanta Trashers (NHL) Detroit Red Wings (NHL) Lokomotiv Jaroslavl (KHL)
Byron Brad McCrimmon (29. maaliskuuta 1959 Dodsland, Saskatchewan – 7. syyskuuta 2011 Jaroslavl, Venäjä) oli kanadalainen jääkiekkoammattilainen, joka pelasi vuodesta 1979 vuoteen 1997 NHL-liigassa. Puolustajana pelanneen McCrimmonin seurat olivat Boston Bruins, Philadelphia Flyers, Calgary Flames, Detroit Red Wings, Hartford Whalers ja Phoenix Coyotes.
Boston Bruins varasi McCrimmonin varausvuorolla 15 vuonna 1979.
Pelaajauransa jälkeen McCrimmon toimi jääkiekkovalmentajana. Hän kuoli lento-onnettomuudessa 7. syyskuuta 2011, kun Lokomotiv Jaroslavlin joukkuetta kuljettanut kone syöksyi maahan. McCrimmon oli aloittanut Lokomotivin päävalmentajana keväällä 2011. Ennen nimittämistään Lokomotivin päävalmentajaksi hän oli toiminut apuvalmentajana NHL-seuroissa New York Islanders, Calgary Flames, Atlanta Thrashers ja Detroit Red Wings sekä päävalmentajana juniorisarja WHL:n Saskatoon Bladesissä.
Saavutuksia

NHL:n plus/miinustilaston voittaja 1988
NHL:n kakkostähdistössä 1988
Stanley Cup 1989 Calgary Flamesissa
Calgary Flamesin kapteeni 1989–90
Boiotialaisten aarrekammio

| Boiotialaisten aarrekammio |
| --- | --- |
 Boiotialaisten aarrekammion rauniot.
Sijainti:  Delfoin arkeologinen alue, Delfoí, Fokis, Keski-Kreikka, Kreikka
Koordinaatit:  38°28′53.89″N, 22°30′04.48″E
Rakennustyyppi:  aarrekammio
Valmistumisvuosi:  ennen vuotta 480 eaa.
 Osa Unescon maailmanperintökohdetta Delfoin arkeologinen alue 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Boiotialaisten aarrekammio oli antiikin aikainen aarrekammio Delfoissa Kreikassa. Sen rauniot sijaitsevat Delfoin arkeologisella alueella, joka on Unescon maailmanperintökohde.
Boiotialaisten aarrekammion rauniot.
Aarrekammio rakennettiin arkaaisella kaudella 500-luvulla eaa. tai viimeistään ennen vuotta 480 eaa. Sen rakennuttivat Boiotian kaupunkivaltiot, keskeisimpänä Theba. Pyhäkköalueella oli kuitenkin myös erillinen Thebalaisten aarrekammio.
Boiotialaisten aarrekammio sijoitetaan Apollonin pyhäkköalueen lounaisosaan länsipuolelle kohtaa, jossa Pyhä tie tekee mutkan suuntautuakseen kohti koillista. Aarrekammio oli tyypillinen pieni astylos-temppelin mallinen rakennus, jossa oli cella ja pronaos, ja jonka julkisivussa pronaoksen edessä ei ollut pylväitä. Cella avautui koilliseen Pyhälle tielle päin. Rakennuksen perustusten koko on noin 6 × 5 metriä.
Aiheesta muualla

Kuvia tai muita tiedostoja aiheesta Boiotialaisten aarrekammio Wikimedia Commonsissa
Bois-d’Arcy (Yvelines)

| Bois-d’Arcy |
| --- | --- |
 Kaupungintalo
 Bois-d’Arcy
 Koordinaatit: 48°48′04″N, 2°01′57″E 
Valtio:  Ranska
Alue:  Île-de-France
Departementti:  Yvelines
Arrondissementti:  Versailles
Pinta-ala:  
 – Kokonaispinta-ala:  5,5 km²
Väkiluku (2013):  14 008 
 – Väestötiheys:  2556 as./km²
 
 Kunnan kotisivut 
Infobox OKVirheellinen NIMI-arvo: 
Bois-d’Arcy on kunta Ranskassa Yvelinesin departementissa Île-de-Francen alueella. Se sijaitsee noin 30 km Pariisista länteen. Vaikka kunnan pinta-alasta on lähes puolet metsää, on se kuitenkin suuri työpaikkakeskittymä Versailles’n alueella.
Aiheesta muualla

Kuvia tai muita tiedostoja aiheesta Bois-d’Arcy (Yvelines) Wikimedia Commonsissa
Birger Meling

| Henkilötiedot |
| --- | --- | --- | --- |
Koko nimi: Birger Solberg Meling
Syntymäaika: 17. joulukuuta 1994 (ikä 29)
Syntymäpaikka: Stavanger, Norja
Pelipaikka: Puolustaja
Pituus: 174 senttimetriä
Seura
Seura: Rosenborg
Pelinumero: 3
Junioriseurat
2000–2013: Viking
2013–2014: Middlesbrough
Seurat
| Vuodet | Seura | O | (M) |
| 2014–2017 | Stabæk | 57 | (5) |
| 2017– | Rosenborg | 48 | (1) |
Maajoukkue
| 2015–2016 | Norja U21 | 6 | (0) |
| 2017– | Norja | 10 | (0) |
 Seurajoukkueuran tilastot kattavat vain kansalliset sarjat, päivitetty 3. joulukuuta 2018.  Maajoukkueuran tilastot päivitetty 3. joulukuuta 2018.
Birger Solberg Meling (s. 17. joulukuuta 1994 Stavanger, Norja) on norjalainen jalkapalloilija, joka on pelipaikaltaan puolustaja. Hän edustaa Eliteserienissä pelaavaa Rosenborgia. Tämän lisäksi hän kuuluu myös Norjan jalkapallomaajoukkueeseen.
Aiheesta muualla

Birger Melingin esittely Norjan jalkapalloliiton sivustolla (norjaksi)
Boulogne-sur-Gesse

| Boulogne-sur-Gesse |
| --- | --- |
 Kaupungintalo ja Notre Dame de l'Assomption
 vaakuna
 Boulogne-sur-Gesse
 Koordinaatit: 43°17′26″N, 0°38′44″E 
Valtio:  Ranska
Alue:  Oksitania
Departementti:  Haute-Garonne
Arrondissementti:  Saint-Gaudens
Pinta-ala:  
 – Kokonaispinta-ala:  24,7 km²
Väkiluku (2013):  1 605
 – Väestötiheys:  64,9 as./km²
 
 Kunnan kotisivut 
Infobox OKVirheellinen NIMI-arvo: 
Boulogne-sur-Gesse on kunta Lounais-Ranskassa Haute-Garonnen departementissa Oksitanian alueella.
Nähtävyyksiä

Kunnan nähtävyyksiä on sisterssiläismunkki Bonnefontin vuonna 1180 perustama luostari Bénisson-Dieu de Nizors. Kaupungintalon vieressä oleva kirkko Notre Dame de l'Assomption on rakennettu 1300-luvulla. Kirkon freskot kertovat Katariina Aleksandrialaisen elämästä ja marttyyrikuolemasta.
Bénisson-Dieu de Nizorsin luostari
Notre Dame de l'Assomption
Aiheesta muualla

Kuvia tai muita tiedostoja aiheesta Boulogne-sur-Gesse Wikimedia Commonsissa
Balrog

Tarussa sormusten herrasta esiintyvä Morian balrog, Durinin turma, fanitaiteilija Markus Röncken tulkitsemana.
Balrogit ovat kuvitteellisia muinaisen ajan olentoja, jotka esiintyvät J. R. R. Tolkienin Keski-Maata kuvaavissa kirjoissa. Tolkienin mytologiassa balrogit ovat maiariin kuuluvia tulenhenkiä, jotka musta ruhtinas Melkor eli Morgoth houkutteli alaisuuteensa.
Balrogit Tolkienin kirjoissa > Nimityksestä

Balrog on sindarinkielinen sana, jonka haltia Legolas lausuu Tarun sormusten herrasta toisen kirjan viidennessä luvussa nähdessään muinaisaikojen kauhistuttavan olennon. Tolkienin teosten suomennoksissa käytetään enimmäkseen tuota sanaa, mutta sille on olemassa myös suomenkielinen vastine voimanhenki. Sana balrog on sukua quenyan samaa merkitsevälle sanalle valarauko (mon. valaraukar).
Balrogit Tolkienin kirjoissa > Balrogin olemus

Balrogit ovat olemukseltaan ihmisen kaltaisia, mutta tuli ja varjot ympäröivät niitä. Balrogien tärkein ja pelätyin ase on tuliruoska, mutta ne saattavat käyttää myös nuijaa, kirvestä tai miekkaa. Kun Morgothin armeijat kävivät suurimpiin taisteluihinsa, olivat armeijakuntia johtavat balrog-kapteenit aina etulinjassa. Morgothin tekemistä olennoista ainoastaan lohikäärmeet ovat (ainakin tietyissä suhteissa) voimakkaampia ja vaarallisempia kuin balrogit.